ITEL เด้ง 5% โบรกชี้ราคาต่ำกว่าพื้นฐาน ลุ้น Q2 กำไร 62 ลบ. เคาะเป้า 6.70 บ.
ITEL เด้ง 5% โบรกชี้ราคาหุ้นปัจจุบันต่ำกว่าพื้นฐาน ลุ้นไตรมาส 2/65 แตะ 62 ล้านบาท จากรายได้ที่โตต่อเนื่องของธุรกิจ Data Service ดันกำไรปกติครึ่งแรกปี 65 อยู่ที่ 116.40 ล้านบาท แนะนำ "ซื้อ" ราคาเป้าหมาย 6.70 บาท
ITEL เด้ง 5% โบรกชี้ราคาหุ้นปัจจุบันต่ำกว่าพื้นฐาน ลุ้นไตรมาส 2/65 แตะ 62 ล้านบาท จากรายได้ที่โตต่อเนื่องของธุรกิจ Data Service ดันกำไรปกติครึ่งแรกปี 65 อยู่ที่ 116.40 ล้านบาท แนะนำ "ซื้อ" ราคาเป้าหมาย 6.70 บาท
1 ส.ค. 2565

ผู้สื่อข่าวรายงานว่า วันนี้ (1 สิงหาคม 2565) ราคาหุ้น บริษัท อินเตอร์ลิ้งค์ เทเลคอม จำกัด (มหาชน) หรือ ITEL ณ เวลา 15:41 น. อยู่ที่ระดับ 4.30 บาท บวก 0.20 บาท หรือ 4.88% ทำจุดสูงสุดที่ระดับ 4.34 บาท ทำจุดต่ำสุดที่ระดับ 4.10 บาท ด้วยมูลค่าการซื้อขาย 49.53 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุว่า ITEL ราคาหุ้นปัจจุบันต่ำกว่าพื้นฐานมากไป คาดกำไรปกติไตรมาส 2/2565 อยู่ที่ 61.80 ล้านบาท เพิ่มขึ้น 13.10% จากไตรมาสก่อน และเพิ่มขึ้น 31.10% จากงวดเดียวกันของปีก่อน ดีกว่าที่เคยคาดก่อนหน้านี้ว่าจะทรงตัวจากไตรมาสก่อน และถือเป็นกำไรต่อไตรมาสที่ค่อนข้างสูง เมื่อเทียบกับในอดีต จากรายได้ที่โตต่อเนื่องของธุรกิจ Data Service และการรับรู้ผลประกอบการของ Blue Solutions เต็มไตรมาสเป็นไตรมาสแรก หากประมาณการเป็นไปตามคาด ITEL จะมีกำไรปกติครึ่งแรกของปี 2565 อยู่ที่ 116.40 ล้านบาท เพิ่มขึ้น 25.1% จากงวดเดียวกันของปีก่อน คิดเป็น 34.6% ของกำไรทั้งปี 2565 คาดอยู่ที่ 336.10 ล้านบาท เพิ่มขึ้น 34.0% แนะนำ “ซื้อ” คงราคาเป้าหมายเดิม 6.70 บาท